Държавен вестник, бр. 41, 2010 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  41
Чл. 98в. Органите на Изпълнителна агенция 
„Автомобилна администрация“, Изпълнителна 
агенция „Железопътна администрация“ и Из­
пълнителна агенция „Морска администрация“ 
осъществяват контрол по трансграничния превоз 
на отпадъци съгласно този закон, съответните 
международни правни актове, ратифицирани 
от Република България със закон, Закона за 
автомобилните превози, Закона за движение по 
пътищата, Закона за железопътния транспорт, 
Закона за морските пространства, вътрешните 
водни пътища и пристанищата на Република 
България и подзаконовите нормативни актове 
по тяхното прилагане и могат да предприемат 
съответните действия по чл. 102а.
Чл. 98г. Органите и лицата по чл. 94а, ал. 2 
могат да извършват проверки и имат право на 
достъп до регистъра по чл. 72, ал. 3.“
§ 79. В чл. 99 се правят следните изменения:
1. В т. 1 думата „упълномощено“ се заменя 
с „оправомощено“.
2. Точка 2 се изменя така:
„2. председателя на Комисията за защита 
на потребителите или оправомощено от него 
длъжностно лице във връзка с контрола върху 
продуктите, които попадат в обхвата на Закона 
за защита на потребителите;“.
3. В т. 3 думата „упълномощено“ се заменя 
с „оправомощено“. 
§ 80. В чл. 101 се създава ал. 3:
„(3) Министърът на икономиката, енергети­
ката и туризма спира дейността по извършване 
на търговска дейност с отпадъци от черни и 
цветни метали на определена площадка в случай 
на неотстраняване на нарушението в 7-дневен 
срок от констатирането му.“
§ 81. Създават се чл. 102а и 102б:
„Чл. 102а. (1) За предотвратяване на админи­
стративни нарушения на закона и на Регламент 
1013/2006, както и за предотвратяване и прео­
доляване на последствията от тях, съответните 
контролни органи по чл. 94а, ал. 2, съобразно 
своята компетентност прилагат следните при­
нудителни административни мерки:
1. временно спиране от движение на превоза;
2. преместване до подходящо място за сметка 
на превозвача на пътното превозно средство, 
заедно с отпадъка;
3. връщане на отпадъците в държавата по 
изпращането;
4. екологосъобразното третиране на отпа­
дъците.
(2) Принудителните административни мерки 
по ал. 1, т. 1 и 2 се осъществяват чрез спира­
не от движение на превоза, а в случаите на 
автомобилни превози – и чрез отнемане на 
документа, установяващ регистрацията на пре­
возното средство, до представяне на становище 
от министъра на околната среда и водите или 
оправомощено от него лице относно отпадъка 
и превоза.
(3) Становището по ал. 2 съдържа указа­
ния за:
1. заплащането на парична гаранция, съот­
ветната глоба или имуществена санкция или 
прекратяване на административнонаказателното 
производство;
2. по-нататъшните мерки относно превоза 
на отпадъци, които следва да се предприемат. 
(4) Принудителните административни мерки 
по ал. 1, т. 1 и 2 се прилагат с мотивирана 
заповед на съответния компетентен орган по 
чл. 94а, ал. 1 или оправомощени от него длъж­
ностни лица. Копие от съответната заповед 
заедно с копие на всички налични документи 
се изпращат незабавно на министъра на окол­
ната среда и водите и директора на съответната 
регионална инспекция по околната среда и 
водите по факс или с помощта на друго тех­
ническо средство.
(5) Принудителните административни мерки 
по ал. 1, т. 3 и 4 се прилагат с мотивирана запо­
вед на министъра на околната среда и водите. 
Копие от заповедта се изпраща незабавно до 
съответния орган или лице по чл. 94а, ал. 2, 
извършил проверката, по факс или с помощта 
на друго техническо средство.
(6) Размерът на паричната гаранция се 
определя със заповедта по ал. 4 и не може да 
бъде по-малък от минималния размер на гло­
бата или имуществената санкция, предвидена 
за съответното нарушение, и не може да бъде 
по-голям от максималния размер на глобата 
или имуществената санкция, предвидена за 
това нарушение.
(7) Гаранцията се освобождава при пре­
кратяване на административнонаказателното 
производство или се прихваща с влизане в сила 
на наказателното постановление.
(8) Неизползваната част от гаранцията се 
връща на вносителя незабавно след приключ­
ване на процедурите по ал. 7. 
(9) Размерът на гаранцията, необходим за 
заплащане на глобата, съответно на имущест­
вената санкция се внася по банкова сметка на 
Министерството на околната среда и водите. 
(10) Принудителните административни мерки 
се обжалват по реда на Административноп­
роцесуалния кодекс. Обжалването не спира 
изпълнението.
Чл. 102б. При съмнение, че административ­
ното нарушение на закона във връзка с изис­
кванията на Регламент 1013/2006 по смисъла 
на чл. 102а, ал. 1 съставлява престъпление по 
чл. 353б от Наказателния кодекс, министърът 
на околната среда и водите или оправомощено 
от него длъжностно лице незабавно уведомява 
компетентните органи на прокуратурата и Ми­
нистерството на вътрешните работи за случая 
и изпраща копия от всички документи.“
§ 82. В чл. 104 се правят следните изменения:
1. В ал. 1 в текста преди т. 1 числото „150“ 
се заменя с „300“, а числото „500“ се заменя 
с „1000“.